cimer **HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám: VFO/272-4/2016  Napirend sorszáma: |  |
|  |  |

**ELŐTERJESZTÉS**

**kiegészítés**

**Hévíz Város Önkormányzat Képviselő-testülete**

**2016. március 30-i rendes nyilvános ülésére**

**Tárgy:** Zala Megyei Önkormányzat  kerékpárút fejlesztési konzorciális megállapodás jóváhagyása

**Az előterjesztő:** Papp Gábor polgármester

**Készítette:** Vasas Ottó városfejlesztési és beruházási ügyintéző

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**Tisztelt Képviselő-testület!**

A Zala Megyei Önkormányzat 17-49/2016.T. számú 2016. március 7-én kelt levelében megkereste Hévíz Városát a Terület és Településfejlesztési Operatív Program *Fenntartható települési közlekedésfejlesztés című TOP-3.1.1-15. kódszámú* pályázati felhívás vonatkozásában konzorciumi együttműködésben való részvétellel. (1. melléklet)

A felkérő levélben foglaltak alapján Hévízhez vezető önálló nyomvonalú kétirányú kerékpárút kerülne kialakításra, mely Hévíz városát és a Dobogó-major üdülőfalut kötné össze.

A képviselő-testület a 2016. március 9-én megtartott ülésen kinyilvánította szándékát a fent hivatkozott pályázati kiírásra kerékpár fejlesztési projekt kidolgozására, ennek keretében egyik lehetséges alternatívaként számolva a Hévíz és Dobogómajor kerékpárút összekötésével.

A tervezett fejlesztés a város szempontjából fontos, így Papp Gábor polgármester úr előzetesen nyilatkozott Hévíz Város Önkormányzat azon szándékáról, hogy a beruházás megvalósítására a Zala Megyei Önkormányzat által vezetett konzorciumban részt kíván venni. (2. melléklet)

A megküldött konzorciumi együttműködési megállapodás (3. melléklet) aláírásával a szerződő felek konzorciumot hoznak létre abból a célból, hogy a Terület- és Településfejlesztési Operatív Program keretében a TOP-3.1.1-15 számú, Fenntartható települési közlekedésfejlesztés tárgyú felhívásra támogatási kérelmet nyújtsanak be, és a támogatási kérelem támogatása esetén az abban foglalt célt közös együttműködéssel megvalósítsák.

Jelen fázisban a konzorciális megállapodás létrejöttével a részt vevő Önkormányzatok szándékukat fejezik ki a pályázaton való induláshoz, a támogatás intenzitása 100%.

A Képviselő-testület és Szervei Szervezeti és Működési Szabályzatáról szóló 34/2014. (X. 30.) önkormányzati rendelet 61. § (3) bekezdése értelmében – az idő rövidsége miatt – az előterjesztést bizottsági véleményezés nélkül nyújtom be.

A fentiek alapján kérem a Tisztelt Képviselő-testületet az alábbi határozati javaslat elfogadására.

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete a Terület- és Településfejlesztési Operatív Program keretében a ***TOP-3.1.1-15 számú, Fenntartható települési közlekedésfejlesztés tárgyú felhívásra a Zala Kétkeréken - Kerékpárút-fejlesztés Keszthely, Hévíz és Hahót településeken*** című pályázat konzorciális megállapodást elfogadja és a fenti számú pályázaton részt kíván venni.
2. A Képviselő-testület felhatalmazza a polgármestert a megállapodás aláírására.

Felelős: Papp Gábor polgármester

Határidő: 2016. május 30.

**3.**

**MELLÉKLETEK**

1. **sz. melléklet – Zala Megyei Önkormányzat kapcsolatfelvevő levele:**



1. **sz. melléklet – válaszlevél a Zala Megyei Önkormányzatnak:**

**Dr. Pál Attila**

**Zala Megyei Közgyűlés elnöke**

**Zala Megyei Önkormányzat**

**Zalaegerszeg**

**Kosztolányi út 10.**

**8900**

Tisztelt Elnök Úr!

Hivatkozással a 17-49/2016.T. számú 2016. március 7-én kelt megkeresésére, melyben a Terület és Településfejlesztési Operatív Program *Fenntartható települési közlekedésfejlesztés című 3.1.1. kódszámú* pályázati felhívás vonatkozásában konzorciumi együttműködésre kérte fel Hévíz Város Önkormányzatát álláspontom a következő. A felkérő levélben foglalt Hévíz Plázához (nagyparkoló északi bejáratához) vezető önálló nyomvonalú kétirányú kerékpárút, mely Hévíz városát és a Dobogó-major üdülőfalut köti össze, Hévíz város szempontjából is fontos beruházás.

A képviselő-testület a 2016. március 9-én megtartott ülésen kinyilvánította szándékát a fent hivatkozott pályázati kiírásra kerékpár fejlesztési projekt kidolgozására, ennek keretében egyik lehetséges alternatívaként számolva a Hévíz és Dobogómajor kerékpárút összekötésével.

Mivel a tervezett fejlesztés a város szempontjából fontos, polgármesterként előzetesen nyilatkozom Hévíz Város Önkormányzat azon szándékáról, hogy a beruházás megvalósítására a Zala Megyei Önkormányzat által vezetett konzorciumban részt kívánunk venni.

A tervezett beruházás előkészítettségének állapotára való tekintettel kapcsolattartóként Kepli József János alpolgármester urat jelölöm ki. Elérhetősége: email: [kepli@hevizph.hu](mailto:kepli@hevizph.hu) tel.: 83-500-812.

Kérem Tisztelt Elnök Urat, hogy a konzorciumi megállapodás tervezetét képviselő-testületi jóváhagyás céljából szíveskedjék megküldeni számunkra. A beruházás előzetesen becsült költségének és a pályázat támogatási intenzitásának ismeretében kérem továbbá, hogy amennyiben Hévíz Város Önkormányzat részéről a projekt megvalósításához bármilyen anyagi természetű hozzájárulás indokolt, azt majd szíveskedjenek jelezni.

Tisztelt Elnök Úr!

Ismételten örömömet fejezem ki, hogy ez a fontos fejlesztés Zala Megye Önkormányzatának szervezésében reményeink szerint meg tud valósulni.

Hévíz, 2016. március 10.

Tisztelettel:

Papp Gábor

polgármester

1. **sz. melléklet – Konzorciális megállapodás tervezet:**

**KONZORCIUMI EGYÜTTMŰKÖDÉSI MEGÁLLAPODÁS**

**Támogatási kérelem benyújtására**

**1.** Jelen konzorciumi együttműködési megállapodás (a továbbiakban Megállapodás) aláírásával a 2. pontban megnevezett szerződő felek konzorciumot hoznak létre abból a célból, hogy a Terület- és Településfejlesztési Operatív Program keretében a **TOP-3.1.1-15** számú, **Fenntartható települési közlekedésfejlesztés** tárgyú felhívásra (a továbbiakban: felhívás) támogatási kérelmet nyújtsanak be, és a támogatási kérelem támogatása esetén az abban foglalt célt közös együttműködéssel megvalósítsák.

A támogatási kérelem címe: Zala Kétkeréken - Kerékpárút-fejlesztés Keszthely, Hévíz és Hahót településeken

**2.** A konzorcium tagjai (a továbbiakban Tagok) az alább felsorolt intézmények, szervezetek és személyek, akik az **1.** pontban megjelölt támogatási kérelemben meghatározott cél(ok) megvalósításában a támogatási kérelemben foglaltaknak megfelelően a jelen Megállapodás keretei között részt vállalnak:

|  |  |
| --- | --- |
| **Szervezet neve**: | Zala Megyei Önkormányzat |
| Postacím: | 8900 Zalaegerszeg, Kosztolányi D. u. 10. |
| Székhely: | 8900 Zalaegerszeg, Kosztolányi D. u. 10. |
| Azonosító szám (törzs-szám/cégjegyzékszám): | 734301 |
| Adószám: | 15734305-2-20 |
| Aláírásra jogosult képviselője: | Pácsonyi Imre, alelnök |

|  |  |
| --- | --- |
| **Szervezet neve**: | Keszthely Város Önkormányzata |
| Postacím: | 8360 Keszthely, Fő tér. 1. |
| Székhely: | 8360 Keszthely, Fő tér. 1. |
| Azonosító szám (törzs-szám/cégjegyzékszám): | 734466 |
| Adószám: | 15734460-2-20 |
| Aláírásra jogosult képviselője: | Ruzsics Ferenc, polgármester |

|  |  |
| --- | --- |
| **Szervezet neve**: | Hévíz Város Önkormányzata |
| Postacím: | 8380 Hévíz, Kossuth L. u. 1. |
| Székhely: | 8380 Hévíz, Kossuth L. u. 1. |
| Azonosító szám (törzs-szám/cégjegyzékszám): | 734378 |
| Adószám: | 15734374-2-20 |
| Aláírásra jogosult képviselője: | Papp Gábor, polgármester |

|  |  |
| --- | --- |
| **Szervezet neve**: | Hahót Község Önkormányzata |
| Postacím: | 8771 Hahót, Deák Ferenc utca 63. |
| Székhely: | 8771 Hahót, Deák Ferenc utca 63. |
| Azonosító szám (törzs-szám/cégjegyzékszám): | 432184 |
| Adószám: | 15432182-2-20 |
| Aláírásra jogosult képviselője: | Szabó Zsolt, polgármester |

|  |  |
| --- | --- |
| **Szervezet neve**: | Zala Megyei Területfejlesztési Ügynökség Közhasznú Nonprofit Kft. |
| Postacím: | 8900 Zalaegerszeg, Kosztolányi D. u. 10. |
| Székhely: | 8900 Zalaegerszeg, Kosztolányi D. u. 10. |
| Azonosító szám (törzs-szám/cégjegyzékszám): | Cg. 20-09-069704 |
| Adószám: | 22253323-2-20 |
| Aláírásra jogosult képviselője: | Bali József, ügyvezető igazgató |

A Konzorcium vezetőjének a jelen Megállapodás aláírásával a Tagok a Zala Megyei Önkormányzatot (a továbbiakban Vezető-t) választják.

**3.** Jelen Megállapodás aláírásával a Tagok Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Vezetőt, hogy helyettük és nevükben a támogatási kérelmet aláírja, benyújtsa és a támogatási kérelem elbírálása során a konzorciumot képviselje. A Tagok kijelentik, hogy a támogatási kérelemben foglaltakat ismerik, és az abban foglaltakat magukra nézve kötelezőnek ismerik el.

**4.** Jelen Megállapodás aláírásával a Tagok kötelezettségek vállalnak arra, hogy a támogatási kérelem támogatása esetén a projektet az abban foglaltak szerint megvalósítják, és ennek érdekében együttműködnek.

**5.** Tagok kijelentik, hogy a felhívás részét képező „Konzorciumi együttműködési megállapodás támogatásban részesített projekt megvalósítására” című dokumentumot ismerik, és a támogatási kérelem támogatása esetén az abban foglalt tartalommal, valamint a támogatási kérelemben és a támogatási kérelemről hozott döntésében foglalt tartalommal szerződést kötnek.

**6.** Jelen Megállapodás a támogatási kérelem mellékletét képezi.

**7.** Jelen Megállapodás megszűnik, ha a támogatási kérelem nem részesül támogatásban, illetve ha a Tagok a projekt megvalósítására konzorciumi együttműködési megállapodást kötnek.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

**8.** A Tagok egyéb megállapodásai:

A konzorciumi tag települések eredményes pályázat esetén vállalják a megvalósuló kerékpárút fenntartásával járó munkák elvégzését és annak költségét.

|  |  |  |  |
| --- | --- | --- | --- |
| Konzorcium vezetője  ..............................................  Pácsonyi Imre  alelnök  Zala Megyei Önkormányzat  P.H.  2016. március … | Konzorciumi tag  ..............................................  Ruzsics Ferenc  polgármester  Keszthely Város Önkormányzata  P.H.  2016. március … | | Konzorciumi tag  ..............................................  Papp Gábor  polgármester  Hévíz Város Önkormányzata  P.H.  2016. március … |
|  | |  | |
| konzorciumi tag  ..............................................  Szabó Zsolt  polgármester  Hahót Község Önkormányzata  P.H.  2016. március … | | konzorciumi tag  ..............................................  Bali József  ügyvezető igazgató  Zala Megyei Területfejlesztési Ügynökség Közhasznú Nonprofit Kft.  P.H.  2016. március … | |

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Vasas Ottó | Az előterjesztés  készítője |  |  |
| Olt István | Osztályvezető |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |