**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/280-2/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. március 30-ai nyilvános ülésére**

**Tárgy:** Önkormányzati tulajdonú víziközművek vagyonértékelése

**Az előterjesztő:** Papp Gábor polgármester

**Készítette:**  Babics Tamás környezetvédelmi ügyintéző

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Az egészséges ivóvízhez való jog, mint az egészséghez való jog szerves része, az alkotmányos alapjogok közé tartozik. A lakosság egészséges ivóvízzel történő ellátását a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.), a települési önkormányzatok kötelezően ellátandó feladatává teszi, míg a szennyvízelvezetés, ártalommentes elhelyezés és - tisztítás a lakosság számarányának megfelelően tartozik a kötelezően ellátandó feladatok közé.

A víziközmű-szolgáltatás főbb jogszabályi kereteit jelenleg az Mötv., az egyes állami tulajdonban lévő vagyontárgyak önkormányzatok tulajdonába adásáról szóló 1991. évi XXXIII. törvény (a továbbiakban: Vagyonátadó tv.) a vízgazdálkodásról szóló 1995 évi LVII. törvény (a továbbiakban: Vgtv.) és víziközmű szolgáltatásokról szóló 2011. évi CCIX. törvény (a továbbiakban: Vksztv.) határozza meg.

Az Mötv. 13. §. (1) bekezdés szerint

„ A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:

………………..

21. víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.”

Hévíz város közigazgatási területén a közműves ivóvízellátást és közműves szennyvízelvezetést és -tisztítást, mint ágazati víziközmű-szolgáltatásokat a DRV Zrt. látja el, mely társaság felett a tulajdoni részesedés egésze a nemzeti vagyonba tartozik. Az egyes víziközmű elemek egyrészt önkormányzati vagy állami tulajdonban állnak, megvalósított vagyonelemként.

A DRV és az Önkormányzat között Üzemeltetési Szerződés köttetett a vízellátó és szennyvízelvezető rendszer teljes körű, folyamatos és szakszerű üzemeltetésére, melyet a közeljövőben meg kell újítani.

A DRV Zrt. éves szolgáltatási- és eszközhasználat díjat fizet, ami nettó 1.260.000.- Ft + áfa, azaz bruttó 1.600.200.- Ft

A Vksztv. 12. §.-a alapján az új üzemeltetési szerződés megkötése előtt a közműtulajdonosoknak (a Magyar Állam és az érintett önkormányzatok) akkreditált céggel vagyonértékelést kell végeztetniük, amely az üzemeltetési szerződés kötelező mellékletét képezi.

A víziközművek vagyonértékelésének szabályairól és a víziközmű-szolgáltatók által közérdekből közzéteendő adatokról szóló 24/2013. (V. 29.) NFM rendelet 2.§. (3) bekezdése alapján, ha több víziközmű-tulajdonosnak azonos működési területen vagyonértékelési kötelezettsége van, a vagyonértékelést azonos időpontban és feltételek mellett, együttműködve kell elvégeztetni.

Az önkormányzati tulajdonú víziközművek vagyonértékelését **az Állami Regionális Közművagyon Értékelő Konzorciuma** (ECOELINE Zrt, BDL Környezetvédelmi Kft.) elkészítette, Hévíz Város Önkormányzata víziközmű vagyonát nettó 400.310.131.- Ft-ban állapította meg.

Az Önkormányzatnál nyilvántartott nettó könyv szerinti érték: 121.865.803.- Ft

Hévíz Város Önkormányzat tulajdonában az alábbi víziközmű elemek tartoznak:

Ivóvíz hálózat:



Szennyvíz hálózat:









Szennyvíz átemelők:



A város további víziközmű rendszerei állami tulajdont képeznek.

Hévíz Város Önkormányzat Képviselő-testülete a 2014. február 4-i rendes ülésén tárgyalta a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.), a vízgazdálkodásról szóló 1995 évi LVII. törvény (a továbbiakban: Vgtv.) és víziközmű szolgáltatásokról szóló 2011. évi CCIX. törvények (a továbbiakban: Vksztv.) kereteiben a víziközmű vagyon kérdéseit szabályozó előterjesztést.

A 16/2014.(II.4.) Kt. határozat szerint a hévízi víziközmű vagyon vegyes tulajdonban marad, tehát az önkormányzati vagyonelemek állami tulajdonba nem kerülnek átadásra.

A Drv Zrt azzal a kéréssel fordult az Önkormányzathoz, hogy határozattal fogadja el a vagyonértékelést és azt könyveiben vezesse át, mert az szükséges az Önkormányzat és a Drv Zrt közötti üzemeltetési szerződés módosításához.

**Tisztelt Képviselő-testület!**

Kérjük az előterjesztés elfogadását és a határozati javaslat elfogadását.

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete, a tulajdonában lévő víziközművekre vonatkozó, a Dunántúli Regionális Vízmű Zrt. által elkészített vagyonértékelést, továbbá az abban szereplő vagyonleltárt elfogadja.
2. Hévíz város Önkormányzata a vagyonértékelésben szereplő adatokat a víziközművek vagyonértékelésének szabályairól és a víziközmű-szolgáltatók által közérdekből közzéteendő adatokról szóló 24/2003. (V. 29.) NFM rendelet 2. §. (2) bekezdése értelmében saját nyilvántartásain 2016. január 1-i fordulónappal átvezeti.
3. A vagyonértékelés szerinti vagyonérték 400.310.131.- Ft. Az Önkormányzat tulajdonában lévő víziközmű vagyon értéke a 2015. június 30-i fordulónappal elkészített vagyonértékeléssel került megállapításra a vagyonértékelésben rögzítettek szerint, amely vagyon elemeinek új bekerülési értékeként történő megjelenítése az önkormányzat számviteli nyilvántartásaiban 2016. január 1-jével valósul oly módon, hogy a 2015. június 30-i fordulónappal megállapított vagyonérték a 2015. július 1.-december 31. közötti aktivált beruházásokkal, illetve egyéb változásokkal módosításra kerülnek. A 2016.január 1-jei bruttó bekerülési érték az avulással korrigált újraelőállítási érték alapján került megállapításra.

Felelős: Papp Gábor polgármester

Határidő: 2016. június 30.

**3.**

**Bizottsági állásfoglalás**

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  Önkormányzati tulajdonú víziközművek vagyonértékelése | | | | |  |
|  | **ülés időpontja** | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Pénzügyi, Turisztikai és Városfejlesztési Bizottság** | 2016. március 24. | 67/2016. (III.24.) PTVB határozat | 5 igen szavazat | A bizottság az előterjesztés határozati javaslatában foglaltak elfogadását egyhangúlag javasolja a Képviselő-testület számára. |

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **környezetvédelmi ügyintéző** |  |  |
| **Olt István** | **osztályvezető** |  |  |
| **Dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |